POBEGEL PIŠČANČEK

Nekoč je živela kokoš. Imela je tri piščančke. Nekega dne, ko so se sprehajali po

dvorišču se je en zgubil.Taval je po gozdu. Videl je: srne, zajce, lisice in medvede.

Ponoči si je želel poiskati prenočišče in zašel je v kačin dom. Ko je prišla kača domov, ga je vprašala: » Kaj delaš v mojem domu?«

Preplašen je povedal, da je bežal pred lisico in se izgubil. Noč je nato prespal v votlem

hrastu. Naslednji dan se je opogumil in odšel na kmetijo, ki jo je videl od daleč.

A to ni bil njegov dom, ampak druga kmetija.Obrnil se je in odšel nazaj v gozd.

Hotel je prenočiti v istem votlem hrastu kot prej, a se je tam že naselila majhna miška.

Ko je tako taval po gozdu, je mislil, da bo od lakote, žeje in strahu umrl.

Bil je že čisto na koncu moči in spomnil se je svoje mamice koklje in bratcev piščančkov. Ko je že mislil zaspati, se mu je naenkrat pred očmi prikazala dobra vila in dejala, da mu bo pomagala najti nazaj domov, če bo v bodoče pazil, da se ne bo več izgubil. Piščanček ji je obljubil, da bo ubogal mamico in ji vedno sledil.

Dobra vila ga je spremenila v orla, tako da je lahko vzletel in v daljavi zagledal svoj pravi dom. Ko je priletel na dvorišče in se dotaknil tal, se je zopet spremenil v piščančka. Mamica koklja skoraj ni mogla verjeti svojim očem, ko ga je zagledala in oči so se ji osolzile.

Odslej je piščanček ubogal mamico in ko je odrastel, je postal lep petelin, ki je celo življenje varoval male piščančke.